Amund Djuve
Store norske leksikon,Samfunn,Medier,Aviser,Avisredaktører
Amund Djuve er en norsk medieleder som fra 1999 til 2021 var sjefredaktør og administrerende direktør i Dagens Næringsliv. Han er fra 2021 konserndirektør for publikasjoner i NHST Media Group.
Djuve er utdannet siviløkonom fra Norges Handelshøyskole i Bergen i 1988. Han var journalist og redaktør i nyhetsbyrået TD Finans fra 1988 til 1995. Djuve var leder av Dagens Næringslivs finansredaksjon i 1995–1998 og økonomiredaktør i NRK i 1998–1999. Djuve overtok i 1999 som sjefredaktør etter Kåre Valebrokk, og har vært en av Norges mest suksessrike sjefredaktører, både målt etter avisens jevne opplagsvekst og etter mange utmerkelser for god journalistikk. Djuve selv er prisbelønt for produktutviklingen både på nett og papir. Les mer i Store norske leksikon Dagens Næringsliv avis norsk presses historie